Rikunarita-ORG/Wikinium huggingface dataset:
# Edmund Hillary

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

| Edmund Hilari |
| --- |
|
U Poljskoj, Varšava, 17. juni, 2004 |
| **Lične informacije** |
| **Puno ime** | Edmund Persival Hilari
 |
| **Datum rođenja** | 16.07.1928.
 |
| **Mesto rođenja** | Taukau, Okland,  Novi Zeland
 |
| **Datum smrti** | 11.01.2009.
 |
| **Sportske informacije** |
| **Sport** | Planinarstvo
 |
| **Disciplina** | Alpinizam
 |
| **Lični rekord** | Prvi uspon na Mount Everest, zajedno sa Tenzing Norgayem 29. 5. 1953. Osvojio 10 vrhova na Himalajima. Došao do Južnog Pola.
 |

|  |
| --- |
| uredi  |
|  |

 |

Ser **Edmund Persival Hilari** (rođen 20. jula, 1919., umro 11. januara 2008.) je novozelandski alpinista i istraživač, najpoznatiji po tome da se prvi uspešno popeo na Mont Everest. Dostigao je 8850 metara visoki vrh 29. maja 1953. godine zajedno sa Tenzing Norgayem, pripadnikom Šerpa naroda. Edmund je jedini živi novozelanđanin koji se pojavljuje na novčanici.

Rođen u Taukauu (južno od Oklanda), Hilari je pohađao Oklandsku gimnaziju. Put do škole je bio preko 2 sata dug u oba smera i to vreme je proveo čitajući. Kako je rastao, bio je manji od svojih vršnjaka i veoma stidljiv, pa je našao utočište u svojim knjigama i sanjarenjima o životu ispunjenim avanturama. Sa 16 godina, razvilo se njegovo interesovanje za alpinizam tokom školske ekskurzije do Raupehua. Otkrio je da je njegovo tanko i nespretno telo fizički jako i da ima veću izdržljivost od mnogih njegovih drugova.

Tokom Drugog svetskog rata bio je navigator u Kraljevskom Novozelandskom Vazduhoplovstvu (RNZAF). Bio je deo neuspešne novozelandske ekspedicije na Mont Everest 1951. godine pre nego što se pridružio uspešnoj britanskoj 1953. godine. Osvojio je i još 10 vrhova na Himalajama tokom sledećih poseta 1956, 1960-61. i 1963-65. godine. Takođe je došao do Južnog Pola, kao dioo Britanske Komonvelt Transantarktičke Ekspedicije 4. januara 1958. godine.

Posvetio je dobar deo života pomaganju Šerpa narodu iz Nepala pomoću organizacije *Himalayan Trust* koju je osnovao i kojoj je pridao dosta vremena i energije. Kroz svoje napore uspeo je da sagradi puno škola i bolnica u ovom udaljenom regionu Himalaja. Izjavio je da je za njega ovo najvažnije dostignuće. On je takođe Časni Predsednik Američke Fondacije Himalaja, američke neprofitne organizacije koja takođe pomaže da se poboljša ekološko i životno stanje u Himalajama.

Kako bi obeležila pedesetogodišnjicu prvog uspešnog osvajanja Everesta, nepalska vlada je dodelila časno državljanstvo Ser Edmundu na proslavi zlatnog jubileja u glavnom gradu, Katmanduu. Ser Edmund je prvi strani državljanin da primi takvu privilegiju od strane Nepala.

## Vanjske veze

* *NZEdge* biografija Arhivirano 2004-11-27 na Wayback Machine-u
* *NZ Geographic* profil
* *Himalayan Trust* britanski sajt
* Američka Fondacija Himalaja Arhivirano 2005-09-23 na Wayback Machine-u
* Academy of Achievement strana
# HarperCollins

| HarperCollins Publishers LLC |
| --- |
| Logo HarperCollinsa |
| Matično društvo | News Corp |
| Status | aktivan |
| Osnovano | 1989. |
| Matična država |  SAD |
| Sjedište | 195 Broadway, New York |
| Distribucija | međunarodna |
| Čelnik | Brian Murray |
| Tip publikacija | knjige |
| Otisak | >120 |
| Web-stranica | www.harpercollins.com |

**HarperCollins Publishers LLC** je američki izdavač knjiga, često svrstavan u neformalnu grupu "velikih pet" (engleski: *Big Five*) nacionalnih nakladnika. HarperCollins predstavlja odsjek korporacije News Corp i sjedište mu se nalazi u ulici Broadway u New Yorku. Kompanija je nastala udruživanjem američke izdavačke kuće *Harper & Row* (utemeljena 1817. kao *J. & J. Harper*) s britanskom kućom *William Collins, Sons* (utemeljena 1819), po kojima nosi i trenutno ime. HarperCollins posluje u desetinama država svijeta, a glavni uredi nalaze mu se u Sjedinjenim Državama, Ujedinjenom Kraljevstvu, Kanadi, Meksiku, Brazilu, Australiji, Novom Zelandu, Indiji, Japanu, Francuskoj, Njemačkoj, Nizozemskoj, Mađarskoj, Italiji, Poljskoj, Španiji, Švedskoj i Švicarskoj. Sredinom 2010-ih kompanija je izdavala oko 10.000 knjiga godišnje na 17 različitih jezika, pod više od 120 brendiranih otisaka.

## Vanjske veze

* (`en`) Službene stranice HarperCollinsa
# Yan (Anshi)

|  |
| --- |
| **Upozorenje**: *Specificirana vrijednost za "kontinent"* |
|

|  |
| --- |
| **燕 Yan** |
| Castvo
 |
|

|  |  |  |
| --- | --- | --- |
| ?  | **756–763** |  ? |

 |
| **Glavni grad** | Luoyang (756–757) Yecheng (757–759) Fanyang (759) Luoyang (759–762)
 |
| **Jezik/ci** | kineski
 |
| **Religija** | budizam, taoizam, konfucijanstvo, kineska narodna religfija
 |
| **Vlast** | Monarhija
 |
| **Car** |
|  - 756–757
 | An Lushan
 |
|  - 757–759
 | An Qingxu
 |
|  - 759–761
 | Shi Siming
 |
|  - 761–763
 | Shi Chaoyi
 |
| **Historija** |  |
|  - An Lushanovo proglašenje sebe carem
 | 5. februar 756
 |
|  - Shi Chaoyijevo samoubistvo
 |  |
| **Valuta** | kineska kovanica, kineska gotovina
 |

 |

**Yan** (kineski: 燕; pinyin: *Yān*), također poznata i kao **Veliki Yan** (kineski: 大燕; pinyin: *Dà Yān*), bila je država koju je godine 756. u Kini osnovao kineski vojskovođa An Lushan, nedugo nakon što je pokrenuo veliki ustanak protiv dinastije Tang i cara Xuanzonga. Prestala je postojati godine 763. kada je samoubistvom svoj život okončao Shi Chaoyi, sin An Lushanovog potčinjenog generala Shi Shiminga, odnosno posljednja osoba koja se nazivala carem Yana.

## Vladari Yana

| Hramsko ime/na | Posthumno ime/na | Porodično ime i lično ime | Dužina vladavina | Imena ere i njihova dužina
 |
| --- | --- | --- | --- | --- |
|  *Kineska konvencija: porodično ime ispred ličnog*
 |
| Nema | La (剌 là) | An Lushan (安祿山 *Ān Lù Shān)* | 756-757 | Shengwu (聖武 *Shèng Wǔ*) 756-757
 |
| Nema | Nema | An Qingxu (安慶緒 *Ān Qìng Xù*) | 757-759 | Tiancheng (天成 *Tiān Chéng*) 757-759
 |
| Nema | Nema | Shi Siming (史思明 *Shǐ Sī Míng*) | 759-761 | Shuntian (順天 *Shùn Tiān*) 759-761 Yingtian (應天 *Yìng Tiān*) 761
 |
| Nema | Nema | Shi Chaoyi (史朝義 *Shǐ Cháo Yì*) | 761-763 | Xiansheng (顯聖 *Xiǎn Shèng*) 761-763
 |

## Povezano

* Anshi ustanak
# Car Wu od Liu Songa

| Liu Yu
 |
| --- |
|  |
| **car dinastije Liu Song**  |
| Vladavina
 | 420–422
 |
| Nasljednik
 | Liu Yifu
 |
|  |
| Puno ime
 | Porodično ime: Liu 劉 Osobno ime: Yu 裕
 |
| Posthumno ime
 | Emperor Wu 武帝
 |
| Hramsko ime
 | Gaozu 高祖
 |
| Otac
 | Liu Qiao 劉翹
 |
| Majka
 | Zhao Anzong 趙安宗
 |
| Rođen/a
 | 363
 |
| Umro/la
 | 422. (dob: 58–59)
 |

**Car Wu od (Liu) Songa** ((劉)宋武帝) (363–422), osobno ime **Liu Yu** (劉裕), kurtoazno ime **Dexing** (德興), nadimak **Jinu** (寄奴), bio je kineski car odnosno osnivač dinastije Liu Song. Poticao je iz izuzetno skromne i siromašne porodice, ali je nedostatak obrazovanja i društvenih veza nadoknadio velikom hrabrošću i vojničkim vještinama koje je u mladosti stavio na raspolaganje dinastiji Jin. Godine 404. je postao jednim od vođa pobune kojim je nakon jednogodišnje vlasti sa prijestolja srušen uzurpator Huan Xuan. Liu Yu je nakon toga postao regent te poduzeo niz pohoda u kojima su uništene sjeverne države Kasniji Yan i Kasniji Qin, a mnoge druge dotada nezavisne Wu Hu države na sjeveru Kine stavljene u vazalni odnos prema dinastiji Jin. Liu Yu je time stekao i politički kapital koga je konačno iskoristio kako bi 420. cara Gonga natjerao da mu prepusti prijestolje, okončavši tako dinastiju Jin i uspostavivši vlastitu dinastiju Song. Nakon toga je vladao relativno kratko - samo dvije godine. Nakon smrti je naslijedo sin car Shao od Liu Songa.

| Kineska carska porodica
 |
| --- |
| **Nova dinastija** | **Car od Liu Songa** 420–422
 | Slijedi: **Car Shao od Liu Songa** |
| Prethodi: **Car Gong od Jina** | **car Kine (Južna)** 420–422
 |
# Bernicija

**Bernicija** (staroengleski: *Bernice*, *Beornice*; latinski: *Bernicia*) bilo je anglosaksonsko kraljevstvo osnovano u 6. vijeku od strane anglijskih doseljenika u današnju jugoistočnu Škotsku i Sjeveroistočnu Englesku.

Teritorija anglijske Bernicije je otprilike odgovarala današnjim engleskim grofovijama Northumberland i Durham, kao i nekadašnjim škotskim grofovijama Berwickshire i East Lothian, od rijeke Forth do rijeke Tees. Početkom 7. vijeka se spojila sa susjednim kraljevstvom Deira te je tako stvoreno kraljevstvo Nortambrija čija se teritorija dodatno proširila.

## Kraljevi Bernicije

(v. također Popis monarha Nortambrije)

* Ida sin Eoppin (547–559)
* Glappa sin Idin (559–560)
* Adda sin Idin (560–568)
* Æthelric sin Idin (568–572)
* Theodric sin Idin (572–579)
* Frithuwald (579–585)
* Hussa (585–593)
* Æthelfrith (593–616)

pod Deiraskom vladavinom 616–633)

* Eanfrith od Bernicije sin Æthelfrithov (633–634)

Pod Oswaldom, sinom Æthelfrithovim, Bernicija je ujedinjena sa Deirom te tako 634. stvorena Nortambrija.

## Literatura

* Alcock, Leslie, *Kings and Warriors, Craftsmen and Priests in Northern Britain AD 550–850.* Society of Antiquaries of Scotland, Edinburgh, 2003. ISBN 0-903903-24-5
* Alcock, Leslie, *Arthur's Britain: History and Archaeology, AD 367–634.* Penguin, London, 1989. ISBN 0-14-139069-7
* Higham, N.J., *The Kingdom of Northumbria AD 350–1100.* Sutton, Stroud, 1993. ISBN 0-86299-730-5
* Lowe, Chris, *The Making of Scotland: Angels, Fools and Tyrants: Britons and Angles in Southern Scotland.* Canongate, Edinburgh, 1999. ISBN 978-0-86241-875-5
* Morris, John, *The Age of Arthur.* Weidenfeld & Nicolson, London, 1973. ISBN 0-297-17601-3
* Ziegler, Michelle. "The Politics of Exile in Early Northumbria." *The Heroic Age* 2 (1999). Online.
# Dinastija Valois

Grb dinastije Valois
**Dinastija Valois**, poznata i kao **Capet-Valois**, francuska vladarska kuća, mlađi ogranak dinastije Capet. Njezini članovi vladali su kao francuski kraljevi od 1328. do 1598. godine. Mlađa loza vladala je vojvodinom Burgundijom od 1363. do 1482. godine.

Utemeljitelj dinastije je Karlo Valois (1270.-1325.), četvrti sin francuskog kralja Filipa III. Capeta. Otac mu je 1285. u posjed dodjelio grofoviju Valois, a brat Filip IV. Lijepi grofovije Alencon i Perche.

Kada je 1328. godine, smrću Karla IV., izumrla izravna linija dinastije Capet, naslijedio ga je rođak Filip Valois, sin grofa Karla Valoisa († 1325.). Potomci izravne loze Valoisa vladali su Francuskom od 1328. do 1498. godine. Dvije pobočne loze osnovali su mlađi sinovi kralja Karla VII. Iz ogranka *Valois-Orléans* potječe Luj XII. (vladao 1498.-1515.), a iz ogranka *Valois-Angoulême* Franjo I., Henrik II., Franjo II., Karlo IX. i Henrik III., nakon čijeg umorstva 1589. godine na francusko prijestolje dolazi vladarska dinastija Bourbon.

## Francuski kraljevi iz dinastije Valois

### Glavna loza dinastije Valois

* Filip VI. (1328.–1350.)
* Ivan II. Dobri (1350.–1364.)
* Karlo V. Mudri (1364.–1380.)
* Karlo VI. Ludi (1380.–1422.)
* Karlo VII. Pobjednik (1422.–1461.)
* Luj XI. (1461.–1483.)
* Karlo VIII. (1483.–1498.)

### Pobočna linija Valois-Orléans

* Luj XII. (1498–1515)

### Pobočna linija Valois-Angoulême

* Franjo I. (1515.–1547.)
* Henrik II. (1547.–1559.)
* Franjo II. (1559.–1560.)
* Karlo IX. (1560.–1574.)
* Henrik III. (1574.–1589.)

## Napomene

## Literatura

* *Opća i nacionalna enciklopedija u 20 svezaka]], sv. X, Pro Lexis, Zagreb, 2006.* ISBN 953-7224-10-4
* *Opća i nacionalna enciklopedija u 20 svezaka]], sv. XX, Pro Lexis, Zagreb, 2007.* ISBN 978-953-7224-20-5 Uneseni ISBN nije važeći.
# Chen Shubao

|  |
| --- |
|  |
| Chen Shubao
 |
| Rođenje i smrt: | 10. decembar 553–16. decembar 604
 |
| Osobno ime: | Shúbǎo (叔寶)
 |
| Datumi vladavine: | 20. februar 582–10. februar 589
 |
| Dinastija: | dinastija Chen
 |
| Posthumno ime (kratko):  | Yáng (煬, "lijeni")
 |
| Posthumno ime: (puno)  | Vojvoda Yáng od Chángchénga (長城煬公)
 |

**Chen Shubao** (陳叔寶) (553–604), često u historijskim izvorima navođen kao **Houzhu od Chena** (陳後主, doslovno "Posljednji gospodar Chena"), posthumno ime **Vojvoda Yang od Changchenga** (長城煬公), kurtoazno ime **Yuanxiu** (元秀), nadimak **Huangnu** (黃奴), bio je posljednji car kineske dinastije Chen. Bio je sin Chen Xua, službenika cara Yuana iz dinastije Liang. Godine 554. su njega i oca zarobili vojnici države Chang'an te je prve godine života proveo u zatočeništvu u Chang'anu. Odatle je pušten 560. Otac mu je vlast preuzeo godine 569. a Chen Shubao dobio status krunskog princa. Nedugo po očevoj smrti, za vrijeme pogreba ga je brat Chen Shuling proboo nožem nastojeći tako preuzeti prijestolje. Chen Shubao je teško ranjen, ali je preživio. Tokom vladavine nije pokazivao naročiti interes za državne poslove, te se umjesto toga posvetio proučavanju književnosti i ženama. Država je oslabila i došla pod pritisak dinastije Sui sa sjevera. Godine 589. su sjevernjačke trupe cara Wena zauzele prijestolnicu Jiankang te je Chen Shubao zarobljen. Tako je prestala postojati posljednja od Južnih dinastija, a Kina nakon skoro tri vijeka ponovno ujedinjena. Chen Shubao je ponovno odveden u Chang'an, gdje je car Wen prema njemu dobro postupao, iako je Chen Shubao tamo razvio sklonost prema piću. Umro je godine 604. za vrijeme vladavine cara Yanga.

## Reference

* *Knjiga Chena*, vol. 6.
* *Historija Južnih dinastija*, vol. 10.
* *Zizhi Tongjian*, vols. 168, 170, 172, 175, 176, 177, 178, 180.

| Kineska carska porodica
 |
| --- |
| Prethodi: **Car Xuan od Chena** | **car dinastije Chen** 582–589
 | **Dinastija ukinuta** |
| **car Kine (Jugoistočna)** 582–589
 | Slijedi: **Car Wen od Suija** |
# Yuchi Jiong

**Yuchi Jiong** (尉遲迥) (? -580), kurtoazno ime **Bojuluo** (薄居羅), bio je kineski vojskovođa u službi kineskih/Xianbei država Zapadni Wei i Sjeverni Zhou. Bio je nećak Yuwen Taia, vrhovnog komandanta i de facto vladara države Zapadni Wei, čiji su potomci uspostavili dinastiju Sjeverni Zhou. Yuchi Jiong je tu dinastiju služio sve do godine 580. i smrti cara Xuana. Kada je na vlast kao regent došao Xuanov tast Yang Jian, Yuchi je protiv njega, uvjeren kako Yang Jian namjerava za sebe preuzeti prijestolje, digao ustanak. Yang Jian ga je, međutim, brzo uspio poraziti, nakon čega je Yang izvršio samoubistvo. Njegovim uklanjanjem je Yang Jian ostao bez ozbiljnih suparnika, te je već sljedeće godine službeno preuzeo prijestolje i proglasio novu dinastiju Sui.
# Liao (rijeka)

| Liao Liáohé  |
| --- |
| Lokacija |
| Države |  Kina |
| Gradovi | Jingkou |
| Hidrografija |
| Izvor | Masiv Veliki Čingan (Unutrašnja Mongolija) |
| Ušće   – aps. visina | Zaljev Liaodong (Bohajsko more) 0 m |
| Dužina | 1430 km |
| Pritoke | Liao He, Hun He |
| Hidrologija |
| Protok   – srednji |  630 m³/s |
| Sliv   – površina |  231.000 km² |
| Ulijeva se u | Bohajsko more |

**Liao** (kineski: *Liáohé*) je velika rijeka na sjeveroistoku Kine u Mandžuriji duga 1 430 km..

Liao je drugi vodotok po veličini u tom dijelu Kine nakon Sungarija.

## Hidrografija

Rijeka Liao izvire na obroncima masiva Veliki Čingan u provinciji Rehe (Unutrašnja Mongolija). Najveći dio svog toka teče kroz mandžurijsku ravnicu do svog ušća u Žuto more kod Zaljeva Liaodong.
Liao najveći vodostaj ima nakon monsunskih kiša u julu i augustu, a zimi mali jer se i zamrzava od decembra do maja.

Karta sliva rijeke Liao
Liao ima sliv velik oko 231.000 km², koji se prostire preko ravnica Mandžurije. Uticaj plime na vodotok rijeke je vrlo velik, morska voda se penje 40 km od ušća.

Liao je uvijek plavio, ali je zapamćena katastrofalna poplava 1935. kad je poplavio 17.000 km².

U cilju regulacije vodotoka podignute su brane sa akumulacionim jezeromima Dafokan i Erlunšan.
Liao je plovan do grada Šjanljao u provinciji Jilin.

## Povezano

* Lista najdužih rijeka na svijetu

## Izvori

## Vanjske veze

* *Ляохэ* na portalu Большая советская энциклопедия (`ru`)
# Car Wu od Lianga

| Xiao Yan
 |
| --- |
|  |
| **car dinastije Liang**  |
| Vladavina
 | 502–549
 |
| Prethodnik
 | dinastija uspostavljena, prije nje car He iz dinastije Južni Qi
 |
| Nasljednik
 | car Jianwen
 |
|  |
| Suprug/a
 | Carica De
 |
| Potomstvo
 | Xiao Tong, krunski princ Zhaoming Xiao Zong, princ od Yuzhanga Xiao Gang, car Jianwen Xiao Ji, Princ Jian od Nankanga Xiao Xu, princ Wei od Lulinga Xiao Guan, princ Xi od Shaolinga Xiao Yi, car Yuan Xiao Ji, princ od Wulinga Princeza Lin'an Princeza Changcheng Princeza Yongxing Princeza Yongshi Princeza Yongkang Princeza Anji Princeza Yongjia Princeza Fuyang
 |
| Puno ime
 | Porodično ime: Xiāo (蕭) Osobno ime: Yǎn (衍)
 |
| Posthumno ime
 | Wǔ (武), doslovno: "ratnički"
 |
| Hramsko ime
 | Gāozǔ (高祖)
 |
| Otac
 | Xiao Shunzhi
 |
| Majka
 | Zhang Shangrou
 |
| Rođen/a
 | 464
 |
| Umro/la
 | 549. (dob: 84–85)
 |

|  |  |
| --- | --- |
|  | **Ovaj članak sadrži kineski tekst.** Bez pravilne podrške za renderiranje, možete vidjeti upitnike, kvadrate i druge simbole umjesto kineskih znakova.
 |

**Car Wu od Lianga** (梁武帝) (464–549), osobno ime **Xiao Yan** (蕭衍), kurtoazno ime **Shuda** (叔達), nadimak **Lian'er** (練兒), je bio car i osnivač južne kineske dinastije Liang. Poznat je po izuzetno dugoj vladavini koja je sve do pred kraj predstavljala period najvećeg mira i prosperiteta u dobu Južnih dinastija.

Xiao Yan je bio daleki rođak Xiao Daochenga, osnivača prethodne dinastije Južni Qi. Istakao se u službi njegovih nasljednika i brzo napredovao do samog vrha državne uprave, što je 502. godine iskoristio kako bi preuzeo prijestolje i osnovao novu dinastiju. Tokom svoje vladavine se istakao po brizi za kvalitetu državne uprave - osnivao je univerzitete i pooštrio kriterije za konfucijanske ispite državnih službenika, te inzistirao da se sistem primjenjuje i na sinove plemića. Sam je bio izuzetno dobro obrazovan, te je pisao poeziju i bio pokrovitelj umjetnosti. Sredinom vladavine je prihvatio budizam, uključujući neke tradicije i običaje iz Indije zahvaljujući kojima je zabranio tadašnje tradicionalne rituale u kojima se žrtvuju životinje, te je nastojao ograničiti primjenu smrtne kazne. Zbog svega toga je stekao nadimak "Car Bodhisattva".

Njegova blagost je, sa druge strane, odrazila i kroz toleriranje korupcije kod članova vlastitog klana i najviših državnih funkcionara, a što je pred kraj vladavine dovelo do ozbiljne krize u državi. Ona je eskalirala kada je general Hou Jing digao ustanak i zauzeo prijestolnicu Jiankang, stavivši palaču gdje su se nalazili Wu i njegov sin car Jianwen pod opsadu. Car Wu, koji se nalazio u poodmakloj dobi, je prilikom opsade umro.

## Napomene

| Kineska carska porodica
 |
| --- |
| **Nova dinastija** | **car dinastije Liang** 502–549
 | Slijedi: **Car Jianwen od Lianga** |
| Prethodi: **Car He od Južnog Qija** | **car Kine (Južna)** 502–549
 |
# Tiantai

Hram Tiantai škole u Kaohsiungu, Tajvan.

|  |
| --- |
| Dio serije članaka na temu **Budizam**

---

 |
| **Historija budizma**
Darmičke religije
Kronologija budizma
Budistički sabori

 |
| **Temelji**
Četiri plemenite istine
Plemeniti osmokraki put
Pet pouka
Nirvāna · Tri dragulja

 |
| **Ključni termini**
Tri oznake bića
Skandha · Kozmologija · Dharma
Samsara · Rebirth · Shunyata
Pratitya-samutpada · Karma · Nesopstvo

 |
| **Vodeće ličnosti**
Gautama Buddha
Nagarjuna · Dogen
Budini sljedbenici · Porodica

 |
| **Praksa i postignuća**
Buddhastvo · Bodhisattva
Četiri stadija prosvjetljenja
Paramiji · Meditacija · Laici

 |
| **Budizam po regijama**
Jugoistočna Azija · Istočna Azija
Tibet · Indija · Zapad

 |
| **Budističke škole**
Theravāda · Mahāyāna
Vajrayāna · Rane škole

 |
| **Tekstovi**
Pali kanon
Pali Sutte · Mahayana Sutre
Vinaya · Abhidhamma

 |
| **Komparativne studijeKultura** · **Popis tema**

Ova kutijica: pogledaj • razgovor • uredi |

**Tiantai** (kineski i japanski: 天台宗; pinyin: tiāntái zōng; ) je važna škola budizma sa značajnim uticajem i brojnim sljedbenicima u Kini, Japanu, Koreji i Vijetnamu. U Japanu je poznata po nazivu *Tendai*, a u Koreji kao *Cheontae*. Tiantai se također naziva "Lotusova škola", s obzirom da joj doktrinarni temelj čini *Lotusova sūtra*. Tiantai se smatra jednom od najsveobuhvatnijih, ali i najrazgranatijih škola kineskog budizma.

Tiantai je jednom od vodećih škola kineskog budizma postala za vrijeme dinastije Tang, s brojnim velikim hramovima koje su podržavali carevi i bogati pokrovitelji, kao i hiljadama redovnika i milionima sljedbenika.

## Povezano

* Kineski budizam
* Guoqing (hram)
* Zhou Jichang
* Brook Ziporyn

## Napomene

## Reference

* *Foundations of T'ien-T'ai Philosophy*, Paul L. Swanson, Asian Humanities Press, California, 1989. ISBN 0-89581-919-8.
* Brook Ziporyn, *Tiantai School* in *Encyclopedia of Buddhism*, Robert E. Buswell, Ed., McMillan USA, New York, NY, 2004. ISBN 0-02-865910-4.
* Brook Ziporyn, *Being and Ambiguity: Philiosophical Experiments with Tiantai Buddhism*, OpenCourt, Illinois, 2004. ISBN 978-0-8126-9542-7

## Vanjske veze

* Digital Dictionary of Buddhism (log in with userID "guest")